polyglot-tagger/wikipedia-language-snippets-filtered huggingface dataset:
ரங்க்பூர் மாவட்டதின் வடக்கில் நீல்பமாரி மாவட்டம், தெற்கில் கைபந்தா மாவட்டம், கிழக்கில் குரிகிராம் மாவட்டம், மற்றும் மேற்கில் தினாஜ்பூர் மாவட்டம் எல்லைகளாக அமைந்துள்ளது.
2370 சதுர கிலோ மீட்டர் பரப்பளவு கொண்ட ரங்க்பூர் மாவட்டம், வங்காள தேசத்தின் ஏழு கோட்டங்களில் ஒன்றான ரங்க்பூர் கோட்டத்தில் அமைந்தள்ளது.
அக்ரைலிக் அமிலத்துடன் தொடர்புடைய ஆல்ககாலை ஒரு வினையூக்கியின் முன்னிலையில் வினைபுரியச் செய்து அக்ரைலேட்டு தயாரிக்கப்படுகிறது. மெத்தனால் எத்தனால் போன்ற கீழ்நிலை ஆல்ககால்களுடன் 100-120 செல்சியசு வெப்பநிலையில் வினைபுரியும் பொழுது பலபடித்தான் வினையூக்கிகள் பயன்படுத்தப்படுகின்றன. என்– பியூட்டனால்,2-எத்தில்யெக்சனால் போன்ற உயர் ஆல்ககால்கள் வினைபுரியும் பொழுது ஒருபடித்தான நிலையில் கந்தக அமிலம் வினையூக்கியாகச் செயல்படுகிறது. உயர் ஆல்ககால்களின் அக்ரைலேட்டுகளையும், கீழ்நிலை எசுத்தர்களை தைட்டானியம் ஆல்ககாலேட்டுகள் அல்லது கரிம வெள்ளீயச் சேர்மங்கள் வினையூக்கியைப் பயன்படுத்தி உருமாற்ற எசுத்தராக்கல் வினை மூலமாக தயாரிக்க முடியும் .
அக்ரைலேட்டுகளும் மெத்தக்ரைலேட்டுகளும் பலபடிநெகிழிகளில் பொதுவான ஒற்றைப் படிகளாகும். மெத்தக்ரைலிக் அமிலத்தின் உப்புகளும் எசுத்தர்களும் மெத்தக்ரைலேட்டுகள் எனப்படுகின்றன. அக்ரைலேட்டு பலபடிகளை உருவாக்குவதில் இவை முக்கியப்பங்கு வகிக்கின்றன. இரட்டைப் பிணைப்புகள் உயர் வினைத்திறன் கொண்டவை என்பதால் அக்ரைலேட்டுகள் எளிதில் பலபடியாகின்றன.
சமீபத்தில், அக்ரைலேட்டு-சார்பு பன்முக சில்படிம சில்செசுகியுவாக்சைம்களின் கரிம-கனிம கலப்பு மீநுண் கட்டுருப்புத் தொகுதிகள் எஇமையாகத் தயாரிக்கப்பட்டு அவற்ரின் தூய்மையான நிலையில் பிரிக்கப்பட்டன. கலப்பு பலபடி மீநுண் தொகுப்புகள் தயாரிப்பதற்கு இவை மிகப்பயனுள்ள ஒற்றைப் படிகளாகும் .
42,378 சதுர கிலோ மீட்டர் பரப்பளவு கொண்ட மத்திய மேற்கு வளர்ச்சி பிராந்தியம், ஐந்து வளர்ச்சி பிராந்தியங்களில் பரப்பளவில் மிகப்பெரியதாகும். இப்பிராந்தியத்தின் தெற்கில் தராய் சமவெளிகள், நடுவில் மலைகுன்றுப் பகுதிகள், வடக்கில் இமயமலை பகுதிகள் என மூன்று நிலவியல் அமைப்புகளுடன் கூடியது. இப்பிராந்தியம் கடல் மட்டத்திலிருந்து 160 மீட்டர் முதல் 6,000 மீட்டர் வரை உயரம் கொண்டது.
மத்திய மேற்கு பிராந்தியத்தில் கர்ணாலி ஆறு, பேரி ஆறு, ரப்தி ஆறு மற்றும் பபாய் அறு போன்ற முக்கிய ஆறுகள் பாய்கிறது. கஞ்சிரோபா, சிஸ்னே, பட்டராசி கொடுமுடிகள் இப்பிராந்தியத்தின் வடக்கே இமயமலைப் பகுதிகளில் அமைந்துள்ளது.
மத்திய மேற்கு வளர்ச்சி பிராந்தியத்தின் தட்ப வெப்பம் கீழ் வெப்ப மண்டலம், மேல் வெப்ப மண்டலம், மிதவெப்ப வளையம், மிதமான காலநிலை, மான்ட்டேன்#ஆல்ப்ஸ்மலைத் தாழ்வாரத்திற்குரிய காலநிலை, துருவப் பகுதிப் பாலைவன காலநிலை என ஆறு நிலைகளில் காணப்படுகிறது.
மத்தியமேற்கு வளர்ச்சி மண்டலம் (நேபாளி: ्-्िा् िा ्े्, மத்தியபஸ்ச்சிமாஞ்சல் விகாஸ் சேத்திரம் ), தெற்காசியாவின் நேபாள நாட்டின் ஐந்து வளர்ச்சி பிராந்தியங்களில் பரப்பளவில் மிகப்பெரியதாகும்.
மத்திய மேற்கு வளர்ச்சி பிராந்தியத்தின் நிர்வாக வசதிக்காக, இப்பிராந்தியம் கர்ணாலி மண்டலம், பேரி மண்டலம், ராப்தி மண்டலம் என மூன்றாகப் பிரிக்கப்பட்டு, அதில் பதினைந்து மாவட்டங்கள் இணைக்கப்பட்ட்டுள்ளது.
மத்திய மேற்கு வளர்ச்சி பிராந்தியத்தின் வடக்கில் சீனாவின் திபெத் தன்னாட்சிப் பகுதியும், கிழக்கில் மேற்கு வளர்ச்சி பிராந்தியம், தெற்கில் இந்தியாவும், மேற்கில் தூரமேற்கு வளர்ச்சி பிராந்தியமும் எல்லைகளாக உள்ளது.
மத்திய வளர்ச்சி பிராந்தியத்தின் மேற்கில் அமைந்த மத்திய மேற்கு வளர்ச்சி பிராந்தியத்தின் நிர்வாகத் தலைமையிட நகரம், பேரி மண்டலத்தின் சுர்கேத் மாவட்டத்தின் வீரேந்திரநகர் ஆகும்.
ரப்தி மண்டலத்தில் தாங் மாவட்டம், பியுட்டான் மாவட்டம், ரோல்பா மாவட்டம், ருக்கும் மாவட்டம் மற்றும் சல்யான் மாவட்டம் என ஐந்து மாவட்டங்கள் அமைந்துள்ளது.
கர்ணாலி மண்டலத்தில் டோல்பா மாவட்டம், ஹும்லா மாவட்டம், சூம்லா மாவட்டம், காளிகோட் மாவட்டம் மற்றும் முகு மாவட்டம் என ஐந்து மாவட்டங்கள் அமைந்துள்ளது.
பேரி மண்டலத்தில் பாங்கே மாவட்டம், பர்தியா மாவட்டம், சுர்கேத் மாவட்டம், தைலேக் மாவட்டம், ஜாஜர்கோட் மாவட்டம் என ஐந்து மாவட்டங்கள் அமைந்துள்ளது.
ஓகார்த் அச்சகம் 1917ல் லெனார்ட் வூல்ஃப், வெர்சீனியா வூல்ஃப் ஆகியோரால் நிறுவப்பட்ட ஒரு பிரித்தானிய பதிப்பகம் ஆகும். தொடக்கத்தில் இது ரிச்மன்டில் வூல்ஃப் தம்பதிகள் வாழ்ந்த ஓகார்த் இல்லத்தில் ஒரு கையால் இயக்கும் இயந்திரத்துடன் தொடங்கப்பட்டது. இந்த வீட்டின் பெயரைத் தழுவியே பதிப்பகத்துக்கும் பெயரிடப்பட்டது. வூல்ஃப் தம்பதிகளின் பொழுதுபோக்காகத் தொடங்கப்பட்ட இந்த அச்சகம், உலகப் போர்களுக்கு இடைப்பட்ட காலத்தில் ஒரு வணிக நிறுவனமாக வளர்ச்சியடைந்தது. 1938ல் வெர்சீனியா வூல்ஃப் இந்த நிறுவனத்தில் இருந்து விலகிக்கொள்ளவே, லெனார்ட் வூல்ஃப் யோன் லேமன் என்பவருடன் சேர்ந்து 1646 வரை ஒரு பங்கு நிறுவனமாக நடத்தினார். இதன் பின்னர் இது "சட்டோ அன்ட் வின்டசு" நிறுவனத்தின் ஒரு கூட்டு நிறுவனம் ஆனது. தற்போது "ரன்டம் ஹவுஸ்" நிறுவனத்தின் ஒரு பகுதியாகிய கிரவுன் பதிப்பகக் குழுமத்தின் அச்சகமாக "ஓகார்த்" உள்ளது.
வூல்ஃப் தம்பதிகள் அச்சிடுவதை ஒரு பொழுதுபோக்காகவே தொடங்கினர். எழுத்து வெர்சீனியாவுக்கு மன அழுத்தத்தைக் கொடுப்பதாக அமையும்போது, அதிலிருந்து விலகியிருக்க அச்சிடுதல் ஒரு வழியாக அமைந்தது. வூல்ஃப் தம்பதிகள் 1917ல் கையால் இயக்கும் அச்சியந்திரம் ஒன்றை 19 பவுனுக்கு வாங்கினர். தாமாகவே அதைப் பயன்படுத்தவும் கற்றுக்கொண்டனர். அவர்கள் வாழ்ந்த "ஓவார்த் இல்ல" சாப்பாட்டு அறையில் இந்த இயந்திரத்தை அவர்கள் நிறுவினர். 1917 யூலை மாதத்தில் அவர்களது முதல் நூல் வெளியானது. இச்சிறிய நூலில் லெனார்ட் எழுதிய ஒரு கதையும், வெர்சீனியா எழுதிய ஒரு கதையும் இடம்பெற்றிருந்தது.
புளூம்சுபெரி குழு உறுப்பினர்களின் நூல்களை அச்சிட்டதோடு ஓகார்த் அச்சகம், உளப்பகுப்பாய்வியல் ஆக்கங்களை வெளியிடுவதிலும் முன்னணியில் இருந்தது. அத்துடன், பிற மொழி நூல்களின் மொழிபெயர்ப்புகளை, குறிப்பாக உருசிய மொழி ஆக்கங்களை மொழிபெயர்த்து இந்நிறுவனம் வெளியிட்டு வந்தது.
பக்தர்களின் எண்ணிக்கையும், அவர்கள் எழுதும் கடிதமும் அதிகரித்தது. ஒரு மாதத்திற்கு 80,000 கடிதங்கள் கூட வந்தது. இவரை நோக்கி வந்த பலர் மன நலமும், உடல் நலமும் பெற்றுச் சென்றார்கள். புனித வளனார் மீதான பக்தி, ஏழை மற்றும் பாதிக்கப்பட்ட மக்கள் மீதான உள்ளார்ந்த ஈடுபாடு என்பதே இவருடைய ஆன்மீகமாக இருந்தது. யாராவது இவரின் இச்சிறப்பைப் பற்றிப் புகழ்ந்தால், “நான் அறியாமையில் உள்ளவன். என்னைவிட யாராவது அதிக அறியாமையில் இருப்பாரென்றால் கடவுள் இந்நேரம் எனது இடத்தில் அவரை வைத்திருப்பார்” என்பார். புதுமைகளைக் குறித்து சிலாகித்தால், “வளனாரே சுகம் தருகிறார். நான் அவரின் சிறிய நாய்க்குட்டி அவ்வளவுதான்” என்று தன்னையே தாழ்த்திக் கொள்வார்.
இக்கல்லூரிக்கு அருகில் ஒரு மலை இருந்தது. அதன் உயரத்தில் புனித வளனாருக்கு ஓர் ஆலயம் எழுப்ப ஆசைகொண்டார். இவர் தம்மிடம் இருந்த மிகச் சொற்ப பணத்தை ஒரு பெட்டியில் போட்டு மலையில் புனித வளனாருக்கு அருகில் வைத்து அதில் “அதில் புனித வளனாருக்கான நன்கொடை” என்று எழுதி வைத்தார். ஆண்டுகள் கடந்தன. மிகக் குறைவான தொகையே சேர்ந்திருந்தது. அதை வைத்து, 15 ஓ 18 அடி என்ற அளவில் சிறிய மரத்தால் ஆன கோவில் கட்டினார். மூன்று ஆண்டுகள் கழித்து முதலில் மேற்கூரை அமைத்தார். பிறகு சுற்றுச்சுவர் அதைத் தொடர்ந்து திருப்பயணிகள் தங்கி செபித்துச் செல்ல விடுதிகள் கட்டினார்.
கனடா நாட்டில் மன்ரேல் அருகில் உள்ள குவேபெக் என்னுமிடத்தில் 1845, ஆகஸ்ட் ஒன்பது அன்று பிறந்தவர் ஆல்பிரட் பெசத்தி. 12 பிள்ளைகளுள் எட்டாவதாகப் பிறந்த இவர் தமது 12-வது வயதில் பெற்றோரை இழந்து அனாதையானார். தத்துப்பிள்ளையாகச் சென்ற இவர் அமெரிக்க ஐக்கிய நாடுகளில் வாழ்ந்த போது சிறுவயதில் கடுமையான வேலைகளைச் செய்து வயிறு வளர்த்தார். தீராத வயிற்று வலியால் துடித்த ஆல்பிரட் எந்த ஒரு வேலையிலும் நிலைத்து நிற்க முடியாமல் பல்வேறு வேலைகளில் தம்மை ஈடுபடுத்திக் கொண்டார். தமது 25வது வயதில் கனடாவிற்கு திரும்பி வந்தார்.
குருமடத்தில் சேர ஆவல் கொண்ட ஆல்பிரட் அருள்பணியாளர் ஒருவர் கொடுத்த சிபாரிசு கடிதத்துடன் திருச்சிலுவை சகோதரர்களின் சபைக் கதவைத் தட்டினார். அக்கடிதத்தில் ‘நான் ஒரு புனிதரை அனுப்புகிறேன்’ என்று எழுதப்பட்டிருந்தது. அருள் சகோதரர்களால் இதை நம்ப முடியவில்லை. பயிற்சிகள் ஆரம்பமாயின. அன்றிலிருந்து ஆல்பிரட், தம் பெயரை அந்த்ரே என்று மாற்றிக் கொண்டார்.
முதல் பணித்தளமாக, மன்ரேலில் உள்ள நோட்ரே டாம் கல்லூரிக்கு அனுப்பினார்கள். அங்கு வாயிற்காப்பாளராக நியமித்தார்கள். இது ஏழு முதல் 12 வயதுடையவர்களுக்கான கல்விக்கூடம் ஆகும். இங்கு, கதவு திறந்துவிடுவது, விருந்தினர்களை வரவேற்பது, யாரைப் பார்க்க வருகிறார்களோ அவர்களை தேடிக் கண்டு பிடிப்பது, மாணவர்களைத் துயில் எழுப்புவது, கடிதம் விநியோகிப்பது போன்ற வேலைகளைச் செய்தார்.
தமது 90-ஆவது வயதில் முற்றிலும் நிறைவடையாத, திருத்தல கோவிலின் மேல் வளனாரின் திருவுருவை நிறுவ ஆசை தெரிவித்தார். மலைமீது ஏறமுடியாத நிலையில் புதிதாக நிறுவப்பட்ட சுரூபத்தைக் காண உடன் பணியாளர்கள் அந்த்ரேவை சுமந்து சென்றார்கள். கடைசிவரை முழுமையடைந்த ஆலயத்தைக் காணாமலேயே அந்த்ரே 1937, ஜனவரி ஆறாம் தேதி மரணம் அடைந்தார்.
திருச்சிலுவை சகோதரர்களின் முக்கியப் பணி ஆசிரியப்பணி. ஆனால் அந்த்ரே கொஞ்சம்கூட வாசிக்கவோ, எழுதவோ தெரியாதவராக இருந்தார். எனவே பயிற்சியளித்த தந்தையர்கள் ஐயம் கொண்டனர். அந்த்ரே பேராயரை நாடினார். புனித வளனார் மீது மிகுந்த பக்தியும், பற்றும் கொண்டிருந்த அந்த்ரே பேராயரின் விருப்பபடி முதல் வார்த்தைப்பாடு கொடுத்தார்.
ஆந்திரே பெசெத் , என்பவர் திருச்சிலுவை சபையின் அருட்சகோதரராவார். பிரெஞ்சு-கனேடிய கத்தோலிக்கரிடையே இவர் மிகவும் புகழ் பெற்றவர். புனித யோசேப்புவின் மீது இவருக்கிருந்த பக்தியும், அவரின் பரிந்துரையால் பல புதுமைகளை இவர் செய்தார் என நம்பப்படுகின்றது.
புனித வளனார் மீது மிகுந்த பக்தியுடன் திகழ்ந்ததுடன் புனிதரின் சுரூபம் அருகில் இருக்கும் விளக்கில் உள்ள எண்ணெயைப் பக்தர்களுக்குக் கொடுத்துச் சுகம் பெறச் செய்தார். மாணவர்களின் சிறந்த வழிகாட்டியாக இருந்தார்.
உயர்வெப்பக்கார்பன் வினைகள் என்பவை கார்பனை ஒடுக்கும் முகவராகப் பயன்படுத்தி வேதிப்பொருட்களை ஒடுக்கமடையச் செய்யும் வினைகளைக் குறிக்கும். பெரும்பாலும் உலோக ஆக்சைடுகள் உயர் வெப்பக் கார்பனால் ஒடுக்கமடைகின்றன. கார்போதெர்மிக் வினை என்ற பெயராலும் இவ்வினையை அழைக்கலாம். இவ்வினைகள் யாவும் பலநூறு பாகை செல்சியசு வெப்பநிலையில் நடைபெறுகின்றன. இச்செயல்முறையில் பல உலோக ஆக்சைடுகள் உலோகமாக மாற்றப்படுகின்றன. சோடியம், பொட்டாசியம் போன்ற சிலதனிமங்களின் உலோக ஆக்சைடுகள் மட்டும் இம்முறையில் ஒடுக்கமடைவதில்லை. எல்லிங்காம் வரைபடங்கள் மூலம் ஒரு வேதிப்பொருள் உயர்வெப்பக்கார்பன் வினைக்கு உட்படுமா இல்லையா என்பதை முன்கணிக்க முடியும்
உயர்வெப்பக்கார்பன் வினைகள் கார்பனோராக்சைடையும் சில சமயங்களில் கார்பனீராக்சைடையும் உற்பத்தி செய்கின்றன. இத்தகைய மாற்றங்கள் ஒரு வினையின் என்ட்ரோப்பிக்கான காரணங்களைக் கற்பிக்கின்றன. உலோக ஆக்சைடு, கார்பன் என்ற இரண்டு திடப்பொருட்கள், புதியதொரு திடப்பொருளாகவும் ஒரு வாயுவாகவும் மாற்றப்படுகின்றன. உற்பத்தியாகும் வாயு உயர் என்ட்ரோப்பி மதிப்பைக் கொண்டுள்ளது. உயர்வெப்பக் கார்பன் வினைகளுக்கு உயர் வெப்பநிலை தேவைப்படுவது ஏனெனில், உயர் வெப்பநிலையில்தான் வினையில் ஈடுபடும் இரண்டு உலோகங்களின் பரவல் வேகமாக நிகழும்.
ஆண்டுதோறும் 1 மில்லியன் டன் அளவில் தனிம பாசுபரசு இம்முறையில் உற்பத்தி செய்யப்படுகிறது. கால்சியம் பாசுபேட்டு எனப்படும் பாசுபேட்டுப் பாறையுடன் மணலும் கல்கரியும் சேர்த்து 1,200–1,500 செ வெப்பநிலைக்கு சூடுபடுத்தும் போது பாசுபரசு உற்பத்தியாகிறது. பொதுவான பாசுபேட்டுக் கனிமமான புளோரபடைட்டு என்னும் கனிமத்திலிருந்து தொடங்கும் இவ்வினையின் சமன்பாடு பின்வருமாறு எழுதப்படுகிறது.
சில சமயங்களில் உயர்வெப்பக் கார்பன் வினைகள் மற்றொரு மாற்றத்துடன் இணைந்திருக்கின்றன. தைட்டானியத்தின் பிரதானமான தாதுவான இல்மெனைட்டிலிருந்து தைட்டானியத்தைப் பிரித்தெடுக்கும் குளோரைடு செயல்முறையை இதற்கு உதாரணமாகச் சொல்லலாம். இம்முறையில் கார்பனும் தாதுவும் கலந்த கலவை குளோரின் வாயுவோட்டத்தில் 1000 செ வெப்பநிலைக்கு சூடுபடுத்தும் போது தைட்டானியம் நாற்குளோரைடு உருவாகிறது.
இரும்புத் தாதுவை உருக்கிப் பிரித்தல் வினை ஒரு முக்கியமான உயர்வெப்பக் கார்பன் வினையாகும். இதில் பலவகையான வினைகள் நிகழ்ந்தாலும் சமன்பாடு எளிமையாக இவ்வாறு எழுதப்படுகிறது.
முசுலிம்களின் நம்பிக்கையின் படி குர்ஆனே மிகப்பெரும் அற்புதமாகும். ஏனெனில் மற்ற இறைத்தூதர்கள் நிகழ்த்திய அற்புதங்கள் போலல்லாமல் குர்ஆன் முகம்மது நபியின் வாழ்நாளைக் கடந்தும் நிலைபெற்றுள்ளது.
வரலாற்றாசிரியர் டெனிஸ் கிரில் கூற்று படி, அல் குர்ஆன் மூலம் மட்டுமே தெளிவாக முகம்மது நபி யின் அற்புதங்களை விவரிக்க முடியாது. எனினும், பல அற்புதங்கள் குர்ஆனில் கூறப்பட்டு பின் அதனுடைய மேலதிகத் தகவல்கள் ஹதீஸ்கள் மூலம் விவரிக்கப்பட்டுள்ளன.
என்பது இஸ்லாமிய நம்பிக்கையின்படி தனது வாழ்நாளில் முகம்மது நபியால் நிகழ்த்தப்பட்ட இயற்கைக்கு மீறிய நிகழ்வுகளாகும். இவற்றில் பெரும்பாலான அற்புதங்கள் குர்ஆனில் அல்லது ஹதீஸ்கள் மூலம் எடுத்து காட்டப்படுகின்றன.
முகம்மது நபி யின் அற்புதங்கள், உணவை அதிகரிக்க வைத்தல், மறைந்திருக்கும் நீரை வெளிப்படுத்தல், மறைவானவை குறித்த அறிவு, தீர்க்கதரிசனங்கள், மருத்துவ சிகிச்சைமுறைகள், இயற்கை நிகழ்வுகள் மீதான ஆற்றல் எனப் பரந்த அளவில் அமைந்திருந்தன.
குருச்சேத்திர மாவட்டம் தானேசுவரம் பெஹொவா என இரண்டு வருவாய் உட்கோட்டங்களைக் கொண்டது. தானேஸ்வரம் உட்கோட்டம் தானேசுவரம் மற்றும் சகாபாத் என இரண்டு வருவாய் வட்டங்களையும், லாத்வா மற்றும் பாபைன் என இரண்டு துணை வட்டங்களையும் கொண்டது.
இம்மாவட்டத்தின் குருச்சேத்திரம் என்ற இடத்தில் பாண்டவர்களுக்கும் - கௌரவர்களுக்கும் போர் நடந்ததாக வியாசரின் மகாபாரதம் காவியம் கூறுகிறது. மேலும் இதே இடத்தில் ஸ்ரீகிருஷ்ணர் அருச்சுனனுக்கு பகவத் கீதை அருளியதாக கருதப்படுகிறது.
ஓல்கர் வம்சத்தின் நிறுவனரும், மராத்தியப் படைத்தலைவரும் ஆன மல்ஹர் ராவ் ஓல்கருக்கு, மராத்தியப் பேரரசின் பேஷ்வா வழங்கிய இந்தூர் மற்றும் 28 சிறு நிலப்பரப்புகளைக் கொண்டு, 29 சூலை 1732-இல் இந்தூர் அரசை நிறுவினார். இவரது மருமகள் அகில்யாபாய் ஓல்கர் ஆவார்.
மூன்றாம் ஆங்கிலேய மராட்டியப் போரில் மராத்திய ஓல்கர் தோல்வி கண்ட பின்னர், பிரித்தானிய இந்தியாவுடன் மராத்திய இந்தூர் அரசு 6 சனவரி 1818-இல் செய்து கொண்ட உடன்படிக்கையின் படி, பிரித்தானிய இந்திய அரசின் பாதுக்காப்பிற்குட்பட்ட, சுதேச சமஸ்தானமாக விளங்கியது. இந்தூர் அரசின் தலைநகர் மஹேஷ்வர் நகரத்திலிருந்து இந்தூர் நகரத்திற்கு 3 நவம்பர் 1818-இல் மாற்றப்பட்டது.
1947-இல் இந்திய விடுதலைக்குப் பின்னர் இந்தூர் அரசு சுதேச சமஸ்தானங்களை இந்தியாவுடன் இணைக்கும் உடன்படிக்கையில், இந்தூர் அரசின் இறுதி மன்னர் யஷ்வந்த்ராவ் ஓல்கர் 1 சனவரி 1950-இல் கையொப்பமிட்டார்.
இந்தோர் அரசு அல்லது ஹோல்கர் அரசு ,பிரித்தானிய இந்தியாவுக்கு கட்டுப்பட்ட மராத்திய ஓல்கர் வம்சத்தவர்கள் கி பி 1818 முதல் இந்தூர் அரசை ஆண்ட மன்னர் அரசாகும்.
யோகான்னசு தானியேல் தித்தியசு 1766 இல் கண்டறிந்த கோள்களுக்கான தொலைவு சார்ந்த விதியொன்று இவரது பெயரோடு தொடர்பு படுத்தப்படுகிறது. இவர் தனது நூலான என்பதில் ஓரிடத்தில் இவ்விதியை அடிக்குறிப்பாகப் பயன்படுத்தியுள்ளார். இந்த விதி அலுவல்நிலையில் தித்தியசு-போடே விதி எனக் குறிப்பிடப்பட்டாலும் வழக்கில் பொதுவாக போடே விதியென்றே அழைக்கப்படுகிறது. இந்த விதி சுரியனில் இருந்து கோள்கள் அமையும் தொலைவுகளை ஒரு வாய்பாடால் குறிப்பிட முயல்கிறது. என்றாலும், பின்னர் பெர்லினில் கண்டுபிடித்த நெப்டியூன் கோளுக்கு இது பொருந்தவில்லை. ஆனால், இந்த விதிப்படியான தொலைவில் தான் யுரேனசு கோள் தேடிக் கண்டறியப்பட்டது.செவ்வாய்க்கும் வியாழனுக்கும் இடையில் இவ்விதிப்படி ஒரு கோள் அமைதல் வேண்டும்; எனவே, போடே இக்கோளைக் கண்டுபிடிக்க, "விண்வெளிக் காவலர்" எனும் குழுவை அமைத்தார். இக்குழு தன் வேலையைத் தொடங்கும் முன்பே, கியூசெப்பே பியாசி போடே விதி முன்கணித்த இருப்பில் பலெர்மோ வான்காணகத்தில் 1801 இல் சீரிசு எனும் குறுங்கோள் ஒன்றைக் கண்டுபிடித்ததால், இத்தேடுதல் பணி நிறுத்தப்பட்டது.
இந்தப் புதிய கோளுக்கான பெயரை இடுவதில் போடேவும் பொறுப்பேற்றார். இக்கோளின் கண்டுபிடிப்பாளர் இக்கோளிற்கு மூன்றாம் ஜார்ஜின் பெயரை இட முன்மொழிந்தார். இதை மற்ற நாட்டு அறிஞர்கள் ஏற்க மறுத்தனர். சாட்டர்னுக்கு ஜூபிட்டரின் தந்தையின் பெயரை வைத்தது போல, போடே சாட்டர்னின் தந்தையின் பெயரான யுரேனசு எனும் பெயரைப் புதிய கோளுக்கு வைக்கலாம் எனும் விருப்பத்தை அறிவித்தார். இதற்கு மாற்று முன்மொழிவுகளும் வந்தன. என்றாலும், போடேவின் பரிந்துரையே பரவலாக இறுதியான பயன்பாட்டில் ஏற்கப்பட்டது. என்றாலும், பிரித்தானிய நாவாய் வழிகாட்டி அலுவலகம் மிகவும் புகழ்பெற்று 1850 இல் ஜார்ஜியம் சைடசு எனும் பெயரை யுரேனசு என மாற்றும் வரை காத்திருக்க வேண்டியதாயிற்று.
போடே 1781 இல் உரேனசு கண்டுபிடிப்பு ஆராய்ச்சியை தானும் முன்னின்று நடத்தினார். முதலில் தொலைநோக்கிவழி கண்டறிந்த கோளாக யுரேனசு இருந்தாலும், இது கண்ணாலெயே காணக்கூடியதாகவே விளங்கியது. போடே பழைய விண்மீன் அட்டவணைகளை மீள்பார்வையிட்டார். பல முந்தைய அட்டவணைகளில் இதன் இருப்பு விண்மீனாகக் குறிப்பிடப்பட்டதைக் கண்டார்; எடுத்துகாட்டாக, பிரித்தானிய அரசு வானியலாளரான ஜான் பிளேம்சுட்டீடின் விண்மீன் அட்டவணையில் இது 1690 எனும் எண்ணிட்ப்பட்டு, 34 தவுரி எனும் பெயரில் விண்மீனாகக் கட்டப்பட்டிருந்தது. மிக முந்தைய நோக்கீடுகள் இப்புதிய கோளின் வட்டணைக் கணக்கீட்டைச் சரியானபடிக் கணக்கிட உதவின.
இவர் 1766 ஆகத்து 5 இல் நிகழ்ந்த சூரிய ஓளிமறைப்பைப் பற்றி இவர் எழுதிய குறுங்கட்டுரையின் வெளியீட்டோடு இவரது பணி தொடங்கியது. அடுத்து இவரது வானியல் குறித்த எளிய நூலாகிய வெளியிடப்படவே, அதுகண்ட வெற்றியால் இவரை யோகான் ஈன்றிச் இலாம்பர்ட் பெர்லினுக்கு அழைக்க வைத்ததுஅப்போது இவருக்கு மேம்பட்ட திட்ட்த்தினால் கணிக்கும் களப்பணி இலாம்பர்ட்டால் தரப்பட்டது. அங்கு இவர் 1774 இல் பெயர்பெற்ற எனும் இதழின் 51 தொகுதிகளை ஆண்டுக்கு ஒன்றாகத் தொகுத்து வெளியிட்டார்.
போடே பயில்நிலை வானியலாளருக்காக, மற்றொரு சிறிய விண்மீன்களின் அட்டவணையையும் வெளியிட்டார். இவர் போடே பால்வெளி யையும் கண்டுபிடித்துள்ளார. வால்வெள்ளி போடே இவரது நினைவாகப் பெயரிடப்பட்டது; இதன் வட்டணையை எரிக் பிராசுப்பெரின் கணக்கிட்டார். கார்ல் இரெய்ன்முத் 1923, ஆகத்து, 6 இல் ஐடெல்பர்கு வான்காணகத்தில் கண்டுபிடித்த சிறுகோள் 998 போடியா இவரது நினைவாகப் பெயரிடப்பட்டுள்ளது. சிறுகோள்கள் பெண்மையதாக கருதப்படுவதால் போடியா என இவர் பெயர் மருவியுள்ளது.
இவர் 1801 இல் யுரானொகிராபியா விண்மீன் அட்டவணையை வெளியிட்டார். இது விண்மீன்களின் இருப்புகளையும் பிற வான்பொருட்களையும் அறிவியல் துல்லியத்துடன் காட்டும் வான்கோள அட்டவணையாகவும் உடுக்கண குழுக்களின் உருவங்களை வரைந்த கலைப்படைப்பு விளக்கமாகவும் விளங்கியது. யுரானொகிராபியா என்பது விண்மீன் குழுக்களைக் கலை உருவகமாக காட்டும் அக்கால உச்சநிலை வெளியீடாகும். பிந்தைய அட்டவணைகள் மிக எளிய சில உருவங்களையே விரிவாகக் காட்டின. பிறகு இவை விண்மீன் அட்டவணைகளில் வெளியிடப்படவில்லை.
போடேவின் சமகால அரசு கல்விக்கழகப் பணியாளரான மார்ட்டிக் கிளாப்பிரோத்து 1789 இல், போடே பெயரை, புதிதாகக் கண்டுபிடிக்கப்பட்ட கோளுக்கும் தன் கண்டுபிடிப்பான தனிமத்துக்கும் , போடேவின் மீதுள்ள ஆர்வ மேலீட்டால், வைக்க விரும்பியுள்ளார்.
சீரிசு குறுங்கோள் சில சிறுகோள்களில் ஒன்றென உணர்ந்ததும் மேலும் நெப்டியூனும் இவ்விதிப்படி அமையாததாலும், பின்னர் இவ்விதி நடைமுறைப் பயன்பாட்டில் இருந்து அருகியது. பிற விண்மீன்களின் கோள் கண்டுபிடிப்புக்குப் பிறகு இவ்விதி மீள விவாததத்துக்கு வந்தது.
யோகான் எலர்ட் போடே ஒரு செருமானிய வானியலாளர் ஆவார். இவர் தித்தியசு- போடே விதியை மீள்வடிவமைத்து பரவலாக்கியவர் ஆவார். போடே யுரேனசின் வட்டணையை அறுதியிட்டு அதற்குப் பெயரும் இட்டார்.
போடே அம்பர்கில் பிறந்தார். இவர் இளமையில் கண் நோய் தாக்கவே, தன் வலது கண்ணை இழந்தார்; தொடர்ந்து கண்சிக்கல்கள் இவரை வாழ்நாள் முழுதும் வாட்டின.
பிளேசுடீடு இங்கிலாந்தில் உள்ள டெர்பிசயரின் டென்பையில் பிறந்தார். இவரது தந்த சுட்டீபன் பிளேம்சுடீடு. இவரது தாயார் மேரிசுபாடுமன். இவர் டெர்பையில் உள்ள இலவசப் பள்ளியில் படித்தார். பிறகு டெர்பையின் புனித பீட்டர் பேராயத்தின் டெர்பை பள்ளியில் கல்விகற்றார். இவரதுப் தந்தயார் இப்பள்ளிக்கு அருகில் அரைவை ஆலை வைத்திருந்தார். அப்போது பெரும்பாலான பள்ளி ஆசிரியர்கள் தூய்மைவாதிகளாக இருந்தனர். அன்றைய இலக்கியம் படிக்க தேவையான இலத்தீனில் பிளேம்சுடீடு நல்ல புலமை பெற்றிருந்தார். வரலாற்றில் ஆர்வம் கொண்டிருந்தார். பள்ளிக்கல்வியை இவர் 1662 மேவில் முடித்துள்ளார்.
ஜான் பிளேம்சுடீடு ஓர் ஆங்கிலேய வானியலாளரும் முதல் அரசு வானியலாளரும் ஆவார். இவர் 3000 விண்மீன்களுக்கு மேலாகப் பட்டியலிட்டார்.,
வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் , ஐந்தாண்டு படிப்புகள் கொண்ட இடைநிலைப் பள்ளிகளும் , இரண்டாண்டு படிப்பு கொண்ட மேனிலைப் பள்ளிகளும் , நான்கு ஆண்டு படிப்பு கொண்ட இளநிலை பட்டப் படிப்பு மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது. வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
80 சதுர கிலோ மீட்டர் பரப்பளவு கொண்ட குஸ்தியா மாவட்டத்தை நிர்வாக வசதிக்காக குஸ்தியா சதர், குமார்காளி, தௌலத்பூர், மிர்பூர், வெரமரா மற்றும் கோச்சா என ஆறு துணை மாவட்டங்களாகப் பிரிக்கப்பட்டுள்ளது. மேலும் இம்மாவட்டத்தில் ஐந்து நகராட்சி மன்றங்களும், அறுபத்தி ஆறு கிராம ஒன்றியக் குழுக்களும், 658 வருவாய் கிராமங்களும், 973 கிராமங்களும் உள்ளது. இதன் அஞ்சல் சுட்டு எண் 7000 மற்றும் தொலைபேசி குறியிடு எண் 071 ஆகும். இம்மாவட்டம் நான்கு நாடாளுமன்றத் தொகுதிகளைக் கொண்டுள்ளது.
இம்மாவட்டத்தில் பத்மா ஆறு, காளிகங்கா ஆறு, குமார் ஆறு, வைரோப் ஆறு, கோரை ஆறு, மதவங்கா ஆறு, நவகங்கா ஆறு போன்ற ஆறுகள் பாய்வதால், இம்மாவட்டம் நீர் வளமும், மண் வளமும் மிக்கதாக உள்ளது.
இங்கு நெல், சணல், கோதுமை, புகையிலை, எண்ணெய் வித்துக்கள், சோளம், உருளைக்கிழங்கு, பருப்பு வகைகள், கரும்பு முதலியன பயிரிடப்படுகிறது.
குஸ்தியா மாவட்டத்தின் வடக்கில் பத்மா ஆறும், தெற்கில் ஜெனிதக் மாவட்டமும், கிழக்கில் ராஜ்பாரி மாவட்டமும், மேற்கில் மெகர்பூர் மாவட்டம், சௌதங்கா மாவட்டம் மற்றும் இந்தியாவின் மேற்கு வங்காள மாநிலத்தின் நதியா மாவட்டம் மற்றும் முர்சிதாபாத் மாவட்டங்களும் எல்லைகளாக அமைந்துள்ளது.
குஸ்தியா மாவட்டம் (, தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் குல்னா கோட்டத்தில் அமைந்துள்ளது. வங்காளதேசத்தின் மேற்கில் அமைந்த இம்மாவட்டத்தின் நிர்வாகத் தலைமையிடம் குஸ்தியா நகரம் ஆகும்.
எமது பாடசாலையின் சாதனைகளை நோக்கும்போது முதன்முதலாக பேராதனைப்பல்கலைக்கழகத்திற்கு மந்துவிலைச்சேர்ந்த சி.தங்கராசா எனும்மாணவன் தெரிவானார். இது ஒரு வரலாற்று மைல்கல் இக்காலத்தில் 700 மாணவர்கள் இங்கு கல்விகற்றார்கள். 2000ம் ஆண்டில் தரைமட்டமாக்கப்பட்டு இன்று “மீண்டும் தொடங்கும் மிடுக்கு” என்பதற்கேற்ப இன்று மாடிகள் கொண்ட வகுப்பறைகளாக நிமிர்ந்து நிற்கின்றது.
தேசிய விளையாட்டுச் சம்மேளத்தினால் நடாத்தப்பட்ட தேசியமட்ட குண்டு போடுதல் போட்டியில் செல்வன் மாணிக்கராசா பிரதீப் என்றமாணவன் தேசியமட்டத்தில் முதலிடம் பெற்றார். செல்வி ம.வினோஜா,செல்வன் ம.ரஜிகரன் இருவரும் தேசியமட்டபோட்டியில் பங்குபற்றினர். மேலும் தேசியமட்ட கரப்பந்தாட்ட போட்டியில பங்குபற்றினர்.
இப்பாடசாலையின் அதிபராக 1935இல் க .வேலுப்பிள்ளை அவர்கள் இருந்ததாக சம்பவத்திரட்டுப்புத்தகம் கூறுகின்றது. ஆசிரியராக ஆச்சிமுத்து என்பவரும் கடமை புரிந்துள்ளார். 7 வகுப்புக்களை கொண்டதாகவும் 75 மாணவர்களும் ஒரு கட்டடமும் இருந்ததாகவும் அறியமுடிகின்றது. நெசவு, தையல், மனையியல் ஆகிய பாடங்களும் போதிக்கப்பட்டன. 5 ஆசிரியர்களை கொண்டதாக மேலும் அறியக்கிடக்கின்றது. 29.01.1938ல் இப்பாடசாலை அரசிடம் ஒப்படைக்கப்பட்டது. 01.06.1946ல் “மட்டுவில் கனிட்ட பாடசாலை” என கல்விப்பகுதியால் பெயர்சூட்டப்பட்டது. 10.10.1948ல் க.பொ.த வகுப்பு ஆரம்பிக்கப்பட்டது. இங்கு மடடுவில், சரசாலை, மந்துவில், மீசாலை, கல்வயல் போன்ற கிரமங்களிலிருந்து மாணவர்கள் கல்விகற்றனர்.
1958ஆம் ஆண்டு தைமாதம் தொடக்கம் மட்டுவில் மகாவித்தியாலம் என தரமுயர்த்தப்பட்டது.இப் பாடசாலையானது 2010ம் ஆண்டில் ஆயிரம் பாடசாலை திட்டத்தல் உள்வாங்கபட்டது.
அந்தவகையில் 2016ல் இருந்து 6ம் வகுப்பு தொடக்கம் 13ம் வகுப்பு வரையும் வகுப்புகளைக் கொண்டதாக இயங்கி வருகின்றது. இன்று மானவர்கள் தொகை குறைவாக காணப்படுவதற்கு காரணம் ஊட்டப் பாடசாலைகளில் கல்வி பயிலும் மானவர்கள் நகரப் பாடசாலைகளை நோக்கி படையெடுப்பதாகும். நகர்ப்புற பாடசாலைக் கவர்ச்சியில் இருந்து விடுபட்டு. சந்திரபுர ஸ்கந்தவரோதய மகா வித்தியாலயத்தில் மட்டுவில் வாழ் மானவர்கள் சேர்ந்து கற்பது காலத்தின் கட்டாயமாகும் .
தென்மராட்சியில் மட்டுவில் கிராமத்திலே 1924ம் ஆண்டு சந்திரபுர ஸ்கந்தவரோதய மகா வித்தியாலயம் சாந்தநாயகி வித்தியாசாலை என்ற பெயரில் பிரபல நொத்தாரிசு சின்னத்தம்பி கந்தர் என்பவரால் ஆரம்பிக்கப்பட்டது. பின்பு கருத்து வேற்றுமை காரணமாக சாந்தநாயகி பாடசாலை சற்றுத்தூரத்திற்கு நகர்ந்தது. அதைத்தொடர்ந்து “சோமஸ்கந்த வித்தியாலயம்” என்ற பெயரில் கந்தர் அவர்களினாலே இவ்வித்தியாலயம் அமைக்கப்பட்டது. கந்தர் அவர்கள் தனது சொந்தக்காணியிலுள்ள சொந்த வீட்டிலேயே இப்பாடசாலை ஆரம்பித்தார். இப்போது கணினிக்கூடம் உள்ள இடமே அப்பாடசாலை நிலையம் என்று கூறுவர்.
சாவகச்சேரி நகரிலிருந்து சுமார் 3 தூரத்தில் சந்திரபுர ஸ்கந்தவரோதய மகா வித்தியாலயம் அமைந்துள்ளது. நுணாவில் சந்தியிலிருந்து கனகம்புலளியடி வீதியில் இப் பாடசாலை அமைந்த்துள்ளது. நுணாவில் சந்தியிலிருந்து சுமார் 2 தூரத்தில் அமைந்த்துள்ளது.
மேற்கே சிவன் கோவில் சிறு வீதியும் கிழக்கே பெருங்குளம் சந்தி சிறு வீதியும் செல்கின்றன. இதில் சிவன் கோவில் வீதியானது இப்பாடசாலையை இரு பக்கமும் கொண்டுள்ளது.
இப்பாடசாலையை “கந்தர் வித்தியாலயம்” "மடத்துப்பள்ளிக்கூடம்" என்றும் அழைப்பர். மடத்துப்பள்ளிக்கூடம் என்றழைக்க காரணம் இருக்கின்றது. அக்காலத்திலே வண்டில்மாடு பூட்டி தில்லையம்பல பிள்ளையார் கோவிலுக்கும் ஏனைய இடங்களிற்கும் மக்கள் செல்லும் போது இந்தக்கந்தரின் வீட்டிலேயே தங்கி மாடுகளிற்கு நீர் காட்டி தீனி போட்டு ஆறிச்செல்வர். ஆதனால் மடத்தடி என அழைக்கப்பட்டது.
சந்திரபுர ஸ்கந்தவரோதய மகா வித்தியாலயம் என்பது இலங்கையின், வட மாகாணத்தின், தென்மராட்சி கல்வி வலயம் தென்மராட்சி கல்வி வலயத்தில் மட்டுவில் என்ற ஊரில் அமைந்துள்ள ஓர் அரசப் பாடசாலை ஆகும். இது ஓர் நவோதயாப் பாடசாலை ஆகும். இது 1 வகையைச் சேர்ந்த பாடசாலை ஆகும். இங்கு 376 மாணவர்களும், 26 ஆசிரியர்களும் கல்வி கற்பிக்கின்றனர்.
ஒரு பாடசாலை தனது விசேட தனித்தன்மையை அடையாளம் காட்டும் அம்சங்களில் பாடசாலைக் கொடியும் ஒன்று .எமது பாடசாலைக் கொடியின் நீலம்,பழுப்புச்சிவப்பு நிறம் காணப்பட்டுகினறது.நீலம் வியாபகம்,அன்பு என்பவற்றுக்கு எடுத்துக்காட்டு ஆகும்.சிவப்பு கடும் உழைப்பு,ஆற்றல் என்பவற்றை காட்டும்.
அமெரிக்காவில், சில புறா வைத்திருப்பவர்கள் சட்டவிரோதமாக பருந்துகள் மற்றும் வல்லூறுகளுக்கு பொறிவைத்தல் மற்றும் கொல்லுதல் ஆகியவற்றை தங்கள் புறாக்களை பாதுகாப்பதற்காக செய்கின்றனர். அமெரிக்காவின் புறா தொடர்பான அமைப்புகளில், சில ஆர்வலர்கள் பகிரங்கமாக பருந்துகளையும் வல்லூறுகளையும் கொன்ற அவர்களின் அனுபவங்களை பகிர்ந்து கொண்டனர். இருந்தபோதிலும் இது பெரும்பான்மை ஆர்வலர்களால் ஏற்றுக்கொள்ளப்படவில்லை. எந்த முக்கிய கிளப்களும் இந்த நடைமுறையை ஏற்றுக்கொள்ளவில்லை. ஆண்டிற்கு ஓரகன் மற்றும் வாஷிங்டனில் கிட்டத்தட்ட 1000 மற்றும் தெற்கு கலிபோர்னியாவில் 1,000–2,000 கொன்றுண்ணிப் பறவைகள் கொல்லப்பட்டுள்ளன என மதிப்பீடு செய்யப்பட்டுள்ளது. ஜூன் 2007 இல், மூன்று ஓரகன் ஆண்கள் கொன்றுண்ணிப் பறவைகளைக் கொன்று குடியேற்ற பறவை உடன்படிக்கை சட்டத்தை மீறியதாக குற்றம் சாட்டப்பட்டனர். ஏழு கலிபோர்னியாக்காரர்களும் ஒரு டெக்சாஸைச் சேர்ந்தவரும் இந்த வழக்கில் குற்றம் சாட்டப்பட்டனர்.